ไฟแนนซ์ทูเดย์
...เก็บตกจากงานโพสต์ทูเดย์ ฟอรั่ม &#8220;เศรษฐกิจดิจิตอล พลิกโฉมประเทศไทย&#8221; นายกรัฐมนตรี พล.อ.ประยุทธ์ จันทร์โอชา บิ๊กตู่แก้มยุ้ย ขวัญใจของ ช.ชดา ปล่อยมุขด้านเศรษฐกิจหลายประเด็น ใครที่คิดว่าบิ๊กตู่ไม่รู้เรื่องเศรษฐกิจ กลับไปคิดใหม่ได้ เพราะระดับอดีต ผบ.ทบ.ที่นั่งเป็นบอร์ดธนาคารทหารไทยมานานหลายปี ทั้งปลัดคลัง ตัวแทนผู้ถือหุ้นจากไอเอ็นจี มานั่งคุยเรื่องภาวะเศรษฐกิจให้ฟังทุกเดือนๆ ไม่รู้เรื่องก็แย่แล้ว
29 ต.ค. 2565

...เก็บตกจากงานโพสต์ทูเดย์ ฟอรั่ม “เศรษฐกิจดิจิตอล พลิกโฉมประเทศไทย” นายกรัฐมนตรี พล.อ.ประยุทธ์ จันทร์โอชา บิ๊กตู่แก้มยุ้ย ขวัญใจของ ช.ชดา ปล่อยมุขด้านเศรษฐกิจหลายประเด็น ใครที่คิดว่าบิ๊กตู่ไม่รู้เรื่องเศรษฐกิจ กลับไปคิดใหม่ได้ เพราะระดับอดีต ผบ.ทบ.ที่นั่งเป็นบอร์ดธนาคารทหารไทยมานานหลายปี ทั้งปลัดคลัง ตัวแทนผู้ถือหุ้นจากไอเอ็นจี มานั่งคุยเรื่องภาวะเศรษฐกิจให้ฟังทุกเดือนๆ ไม่รู้เรื่องก็แย่แล้ว
...บิ๊กตู่บอกว่า อย่าคิดว่ารัฐบาลจะไปรื้อโครงการอะไรหรือทำให้มันแย่ลง เพราะรื้ออะไรก็มีเรื่อง ว่าแล้วก็ชี้มือมาที่กรณ์ จาติกวณิช อดีต รมว.คลัง ที่นั่งฟังอยู่แถวหน้า ก่อนจะบอกว่า “ไม่เชื่อก็ถามพี่กรณ์ได้เลย” ทำเอาอดีตขุนคลังโลกนั่งหัวเราะ หึ หึ
...ที่ถูกใจที่สุดคือ เรื่องการไปดูงานต่างประเทศที่นายกฯ เล่าว่า ท่านฝึกมาแต่เด็กว่าไปดูแล้วต้องเปรียบเทียบว่าระบบของเขากับของเราและของที่อื่นแตกต่างกันอย่างไร ไม่ใช่ไปดูแต่ของแบรนด์เนมว่ามีอะไรบ้าง
...งานชุมยิ่งกว่ายุง ทำให้บุญทักษ์ หวังเจริญ ซีอีโอธนาคารทหารไทย ซึ่งรับตำแหน่งประธานสมาคมธนาคารไทย ถึงกับต้องลาพักร้อนเพื่อไปประชุม กกร.และ สนช. เพื่อพิจารณากฎหมายสำคัญ เพราะเอาเวลาแบงก์ไปทำงานส่วนรวมมันห่วงหน้าพะวงหลัง
ส่วนทีมที่ปรึกษากฎหมาย เดิมใช้บริการ ดร.นะโม “เบญจรงค์ สุวรรณคีรี” ผู้จัดการฝ่ายวิจัยของแบงก์ แต่พักหลังเริ่มเอาไม่อยู่เพราะงานเยอะขึ้นเรื่อยๆ และ ดร.นะโม ก็ผอมลงๆ จนพี่บุญทักษ์เป็นห่วง เลยตกลงใจจ้างที่ปรึกษามาช่วย ดร.นะโมแล้ว
...ก่อนไปนั่งทำงานที่ธนาคารออมสินในวันที่ 15 ธ.ค.นี้ พระชาติชาย พยุหนาวีชัย ผอ.ออมสิน ก็ได้เข้าพิธีอุปสมบทสมความตั้งใจที่วัดแสงแก้วโพธิญาณ อ.แม่สรวย จ.เชียงราย ท่านคิดจะจัดงานเงียบๆ แต่กลายเป็นงานใหญ่ เพราะพนักงานธนาคารออมสินภาค 9 และสาขาใกล้เคียงแห่ไปร่วมงานบุญคับคั่ง ช.ชดา ขออนุโมทนาบุญด้วยค่ะ